Cyffur gwrthasid

Mae cyffur gwrthasid yn sylwedd sy'n niwtraleiddio asid yn y stumog, er mwyn lleddfu dŵr poeth (llosg cylla), diffyg traul (camdreuliad) neu stumog waelNHS UK antacids adalwyd 21 Ionawr 2016.

 Defnydd meddygol 
Mae suddion treulio'r ystumog yn cynnwys asid ac ensymau sydd yn torri bwyd i lawr cyn ei fod yn pasio i'r coluddion. Mae wal y stumog yn cael ei amddiffyn rhag yr asid gan haen o fwcws sy'n cael ei gynhyrchu yn barhaus gan leinin y stumog. Gall problemau codi os yw leinin y stumog wedi ei anafu neu os oes mwy o asid yn cael ei greu na all y mwcws ei drinGalw Iechyd Cymru - Diffyg traul  adalwyd 21 Ionawr 2016.
.

Mae cyffuriau gwrthasid yn cael eu defnyddio i niwtraleiddio'r asid a thrwy hynny yn lleihau'r poen. Mae rhai cyffuriau gwrthasid yn cynnwys alcalïau i wrthweithio yn erbyn yr asid ac mae rhai efo cynhwysion sy'n amddiffyn wal y stumog neu yn rhwystro asid rhag ffoi o'r stumog i mewn i'r oesoffagwsHealthline - antacids adalwyd 21 Ionawr 2016.

Mae cyffuriau gwrthasid ar gael dros y cownter mewn siopau ac archfarchnadoedd. Maent ar gael heb ragnodyn na phresenoldeb fferyllydd. Cymerir cyffuriau gwrthasid trwy'r geg a'r llwnc i leddfu dŵr poeth achlysurol yn gyflym. Dŵr poeth yw prif symptom adlif gastro-oesoffageal a diffyg traul. Mae triniaeth â gwrthasid ar ei ben ei hun yn symptomatig ac yn cael ei ddefnyddio ar gyfer mân symptomau yn unig.

Mae cyffuriau gwrthasid yn wahanol i gyffuriau sy'n lleihau asid megis gwrthweithyddion derbynnydd H2 neu atalyddion pwmp proton gan nid ydynt yn lladd y bacteria Helicobacter pylori, sy'n achosi'r rhan fwyaf o wlserau stumog.

 Mathau o gyffuriau gwrthasid 
 alwminiwm hydrocsid
 magnesiwm carbonad
 magnesiwm trisilicate
 magnesiwm hydrocsid
 calsiwm carbonad
 sodiwm bicarbonad
Bydd rhai o'r uchod yn cael eu cyfuno a'i gilydd mewn un ffisig.

Mae rhai brandiau o gyffuriau gwrthasid wedi eu blasu a mintys, sydd wedi ei ddefnyddio fel gwrthasid naturiol am ganrifoeddSteps to health ''medicinal properties of mint adalwyd 21 Ionawr 2016. Gellir llunio gwrthasidau â chynhwysion gweithredol eraill megis simethicone i reoli fflatws neu alginad  (gel wedi ei wneud allan o wymon),  i weithredu fel rhwystr ffisegol i asid.

 Sgil effeithiau 
Fel rheol, nid oes gan gyffuriau gwrthasid lawer o sgil effeithiau os mai dim ond yn achlysurol y maent yn cael eu cymryd ac ar y dos a argymhellir. Ond weithiau gallant achosi dolur rhydd, rhwymedd, fflatws (gwynt) crampiau stumog,  teimlo'n cyfoglyd, chwydu.

Cyfeiriadau

Categori:Prosiect Wici-Iechyd
Categori:Cyffuriau